

Na podlagi 52. in 65. člena Zakona o stvarnem premoženju države in samoupravnih lokalnih skupnosti (Ur. list RS, št. 11/18, 79/18, 61/20 – ZDLGPE in 175/20) ter na podlagi 19. in 20. člena Uredbe o stvarnem premoženju države in samoupravnih lokalnih skupnosti (Ur. list RS, št. 31/18) Mestna občina Velenje, Titov trg 1, 3320 Velenje, objavlja

**NAMERO O SKLENITVI NEPOSREDNE POGODBE**

**O ODDAJI NEPREMIČNEGA PREMOŽENJA V NAJEM**

1. **Naziv in sedež upravljavca:**

Mestna občina Velenje, Titov trg 1, Velenje.

1. **Predmet oddaje v najem:**

Predmet oddaje v najem sta del nepremičnin z ID znakom parcela 964 3323 in parcela 964 3327/25, v velikosti približno 300 m2, in sicer se nepremičnina oddaja v najem za namen dostopa in ureditve gradbišča za gradnjo dvigala.

Na nepremičnini 964 3323 je vknjižena služnostna pravica, ki obsega naslednja upravičenja: graditev optične kabelske kanalizacije iz 3. člena te pogodbe skladno s priloženo karto poteka trase in obratovanje optične kabelske kanalizacije, dostop do optične kabelske kanalizacije za potrebe obratovanja in vzdrževanja, odstranjevanje naravnih ovir pri graditvi, obratovanju in vzdrževanju optične kabelske kanalizacije za čas funkcioniranja optične kabelske kanalizacije, v korist Telemach d.o.o. (ID zaznambe 19580722).

Na nepremičnini 964 3327/25 je vknjižena služnostna pravica dovozne poti v garažo, prostor za smeti, del razkladalne rampe in izgradnjo opornega zidu, v korist vsakokratnega lastnika nepremičnine 964 3328/2, 964 2394/1 in 3326 (ID zaznambe 12664148, 12671195 in 12675106).

1. **Izhodiščna najemnina:**

Izhodiščna najemnina za predmetne nepremičnine znaša **50,00 EUR** **za čas najema** in je določena na podlagi Odloka o obremenjevanju nepremičnin v lasti Mestne občine Velenje s služnostnimi pravicami ter v oddaji v najem ali zakup (Uradni vestnik MOV, št. 11/16 - uradno prečiščeno besedilo, 10/19 in 14/22).

V skladu z Zakonom o davku na dodano vrednost (Uradni list RS, št. 13/11 - uradno prečiščeno besedilo, 18/11, 78/11, 38/12, 83/12, 86/14, 90/15, 77/18 in 59/19) se za najem ne obračuna DDV, zato v izhodiščni najemnini ni upoštevan.

Najemnina se plača na podlagi izstavljenega računa. Rok plačila računa je 15 dni od dneva izstavitve računa.

1. **Obdobje najema:**

Predmetne nepremičnine se oddajajo v najem za določen čas, to je do 31. 12. 2023.

1. **Rok za prejem ponudbe (izjave o interesu):**

Upoštevane bodo ponudbe, ki bodo prispele v zaprtih kuvertah na naslov: Mestna občina Velenje, Titov trg 1, 3320 Velenje, **do 3. 7. 2023**. Na sprednji strani kuverte mora biti navedeno: **»NE ODPIRAJ - ponudba za najem dela nepremičnin parcela 964 3323 in 964 3327/25«**. Na zadnji strani kuverte mora biti naveden naziv in naslov ponudnika.

Ponudba prispela po tem datumu, ne bo obravnavana.

1. **Sestavine ponudbe ter rok za sklenitev najemne pogodbe**

Ponudnik pri oddaji ponudbe izpolni obrazec »PONUDBA ZA NAJEM NEPREMIČNINE«, ki je v prilogi namere.

Ponudbe pod izhodiščno ceno ne bodo upoštevane.

Najemna pogodba za predmetne nepremičnine bo sklenjena po poteku 20 dni od objave te namere na spletni strani Mestne občine Velenje.

1. **Ravnanje v primeru več ponudb oz. izjav o interesu:**

Če bo za sklenitev najemnega razmerja zainteresiranih več subjektov, se bodo z njimi opravila pogajanja.

1. **Kontaktna oseba in možnost ogleda:**

Za ogled nepremičnin, ki so predmet oddaje v najem, se je potrebno predhodno dogovoriti na Mestni občini Velenje, Urad za urejanje prostora, Bojan Lipnik, tel. št. 03 8961 670, od ponedeljka do petka med 8. in 13. uro, do zaključka te objave.

1. **Ustavitev postopka do sklenitve prodajne pogodbe:**

Mestna občina Velenje lahko brez kakršnekoli odškodninske odgovornosti kadarkoli prekine oz. ustavi postopek najema, ne da bi za to navedla razloge.

Številka: 4780-0029/2023

Datum: 5. 6. 2023

Pripravil:

Bojan LIPNIK Peter DERMOL, župan

Objava: na spletni strani Mestne občine Velenje (www.velenje.si/priložnosti/javne objave/namere)